钦定古今图书集成/理学汇编/字学典/第117卷 > 徐贲
## 钦定古今图书集成/理学汇编/字学典/第117卷 > 徐贲

按《明外史》本传：“徐贲，字幼文，其先蜀人，徙平江。洪武七年，被荐至京。九年，奉使晋冀，还，检其橐，惟纪行诗
数首。太祖悦，授给事中，迁广西参议，擢河南左布政
使。”

按詹氏《小辨》，“徐贲小楷法锺兼，虞亦雅，然皆拘拘法
内。”

按《书史会要》：“贲，楷书，清逸可爱。”

按《六研斋笔记》：“徐幼文楷笔秀整端慎，不为沓拖自
恣。其草书雄紧跌宕，出入旭、素，无不淋漓快健。”